
Parlamentul României

Camera Deputaţilor
Comisia pentru apărare, ordine                                                                           Bucureşti, 31.03.2015
publică  şi  siguranţă  naţională                                                                           PL. x 311/2015
           Nr. 4c-12/111
AVIZ

asupra proiectului de Lege privind aprobarea Ordonanţei de urgenţă a Guvernului nr.87/2014 pentru stabilirea unor măsuri privind situaţia juridica a unor bunuri din domeniul public şi privat al statului, aflate în administrarea Regiei Autonome "Administraţia Patrimoniului Protocolului de Stat ", a unor măsuri privind managementul situaţiilor de urgenţă, precum şi pentru modificarea şi completarea unor acte normative

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.87/2014 pentru stabilirea unor măsuri privind situaţia juridica a unor bunuri din domeniul public şi privat al statului, aflate în administrarea Regiei Autonome "Administraţia Patrimoniului Protocolului de Stat ", a unor măsuri privind managementul situaţiilor de urgenţă, precum şi pentru modificarea şi completarea unor acte normative, trimis cu adresa nr. PL.x 311 din 25 martie 2015 şi înregistrat sub nr. 4c-12/111 din 26.03.2015.

Potrivit dispoziţiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 

Senatul a adoptat această iniţiativă legislativă în şedinţa din data de 23 martie 2015. 

Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă menţionată mai sus, în şedinţa din 31 martie 2015.

Membrii Comisiei au examinat proiectul de lege în punctele care privesc aria de competenţă a Comisiei, expunerea de motive, precum şi avizul Consiliului Legislativ. 

În urma dezbaterilor Comisia, cu majoritate de voturi pentru, a hotărât avizarea favorabilă a acestui proiect de lege.


În raport cu obiectul său de reglementare, proiectul de lege face parte din categoria legilor ordinare. 
Preşedinte, 

Ion Mocioalcă
Cons. Daria Cotoc

